Belgiyada to‘laqonli hukumatni shakllantirish uchun 653 kun talab etildi. Bu o‘ziga xos antirekord bo‘lib, avvalgi “rekord” ham Belgiyaga tegishli bo‘lgan. Foto: saga.ua Belgiyaning yangi hukumati 1 oktyabrda qasamyod keltiradi va o‘z ishini boshlaydi. Yangi bosh vazir Aleksandr de Kroo bo‘ladi, hukmron koalitsiyaga 7 ta siyosiy partiya kirdi. Shu bilan birga koalitsiyaga 2019 yil mayidagi parlament saylovlarida g‘alaba qozongan ikkita flamand radikal partiyasi - Nieuw-Vlaamse Alliantie va Vlaams belang kiritilmagan. Shu tariqa, Belgiyaning yangi hukumati 21 oylik siyosiy inqirozdan keyin shakllantirildi. Avvalgi antirekord 2010-2011 yillarda qayd qilingan bo‘lib, u 589 kunni tashkil qilgan.